b'\n_START_ARTICLE_\nTrubaduuri (Verdin ooppera)\n_START_SECTION_\nHistoriallinen tausta\n_START_PARAGRAPH_\nAragonian kuningas Martin I kuoli 31.05.1410. Valtaistuin j\xc3\xa4i ilman perij\xc3\xa4\xc3\xa4. Ehdokkaaksi ilmoittautui mm. Fernando de Antequera ja Urgelin kreivi Jaime. Sis\xc3\xa4llissodan j\xc3\xa4lkeen Fernando valittiin kuninkaaksi 28.06.1412._NEWLINE_Oopperan tarinalla ei ole historiallista pohjaa. Oopperassa Kreivi di Luna kannattaa Ferdinandia (ei mainita oopperassa) ja Manrico kreivi Urgelia (mainitaan muutaman kerran). Aliaferian palatsi on kreivi di Lunan perint\xc3\xb6linna.\n_START_SECTION_\nOopperan historia\n_START_PARAGRAPH_\nRigoletton j\xc3\xa4lkeen Giuseppe Verdi j\xc3\xa4lleen uudentyyppisen oopperan. H\xc3\xa4n tutustui Trubaduurin aiheeseen jo 1850. Huhtikuussa 1851 Salvatore Cammarano l\xc3\xa4hetti Verdille Trubaduurista ehdotuksen. Verdi suunnitteli oopperan ensi-illan 1853 karnevaaleihin Venetsian La Feniceen. Cammarano kuoli hein\xc3\xa4kuussa 1852 saatuaan l\xc3\xa4hes koko oopperan valmiiksi. Leone Emanuele Bardare jatkoi teoksen loppuun. H\xc3\xa4nen t\xc3\xa4rkeimm\xc3\xa4t lis\xc3\xa4yksens\xc3\xa4 olivat kreivin II n\xc3\xa4yt Il balen del suo sorriso ja Leonoran IV n\xc3\xa4yt D\'amor sull\'ali rosee._NEWLINE_Trubaduuri on juonen kannalta erikoinen ooppera. Perustapahtumat juontavat n.15 vuotta aiemmin olleeseen Kreivi di Lunan veljen sieppaukseen. T\xc3\xa4st\xc3\xa4 kertoo heti aluksi Ferrando. Lis\xc3\xa4ksi n\xc3\xa4yt\xc3\xb6sten v\xc3\xa4liss\xc3\xa4 tapahtuu joitakin asioita, jotka selvi\xc3\xa4v\xc3\xa4t keskusteluissa. Verdi halusi oopperaan dramatiikkaa ja se meni kerronnan edelle siksi juonen hypp\xc3\xa4ykset olivat toissijaisia. Jokainen n\xc3\xa4yt\xc3\xb6s on kuitenkin loistava musiikillinen kokonaisuus. Oopperan jokaisella n\xc3\xa4yt\xc3\xb6ksell\xc3\xa4 on oma nimens\xc3\xa4._NEWLINE_Trubaduurin p\xc3\xa4\xc3\xa4henkil\xc3\xb6 on dramaattinen mezzosopraano Azucena. H\xc3\xa4nen ymp\xc3\xa4rill\xc3\xa4\xc3\xa4n tapahtuu koko ooppera. H\xc3\xa4n hallitsee kaikkia n\xc3\xa4yt\xc3\xb6ksi\xc3\xa4, erityisesti II n\xc3\xa4yt\xc3\xb6ksen alkua. Kaikissa muissa n\xc3\xa4yt\xc3\xb6ksiss\xc3\xa4 h\xc3\xa4n on fyysisesti l\xc3\xa4sn\xc3\xa4 paitsi ensimm\xc3\xa4isess\xc3\xa4 n\xc3\xa4yt\xc3\xb6ksess\xc3\xa4. Siin\xc3\xa4 Ferrando esittelee h\xc3\xa4net. Azucenalla on kaksi intohimoa. H\xc3\xa4n rakastaa kasvattipoikaansa Manricoa ja h\xc3\xa4nen toiveensa on kostaa \xc3\xa4itins\xc3\xa4 kuolema. Azucenan vastapainoksi Verdi loi kolmiodraaman Manrico-Leonora-Kreivi di Luna._NEWLINE_Alun perin ooppera piti esitt\xc3\xa4\xc3\xa4 Napolin Teatro San Carlossa. Neuvotteluiden kariuduttua ensi-ilta p\xc3\xa4\xc3\xa4dyttiin pit\xc3\xa4m\xc3\xa4\xc3\xa4n Roomassa Teatro Apollossa. Ensi-illasta l\xc3\xa4htien Il Trovatore oli menestys; kolmannen n\xc3\xa4yt\xc3\xb6ksen finaali ja koko nelj\xc3\xa4s n\xc3\xa4yt\xc3\xb6s esitettiin uudelleen._NEWLINE_Trubaduurista tehtiin my\xc3\xb6s ranskalainen versio Le trouv\xc3\xa8re vuonna 1857. Siihen Verdi s\xc3\xa4velsi n. 15 minuuttia balettimusiikkia._NEWLINE_Enrico Caruso totesi, ett\xc3\xa4 trubaduurin p\xc3\xa4\xc3\xa4rooleihin tarvitaan maailman nelj\xc3\xa4 parasta laulajaa. N\xc3\xa4m\xc3\xa4 nelj\xc3\xa4 roolia kuuluvatkin Verdin vaativimpiin ja kaikille p\xc3\xa4\xc3\xa4hahmoille tarjoutuu my\xc3\xb6s suuria hetki\xc3\xa4 loistaa, erityisesti haastavissa, mutta palkitsevissa aarioissaan. Ei ole siis ihme, ett\xc3\xa4 trubaduurin p\xc3\xa4\xc3\xa4roleissa on n\xc3\xa4hty kautta aikain oopperamaailman kirkkaimpia t\xc3\xa4hti\xc3\xa4. Kuuluisia Leonoria ovat olleet mm. Zinka Milanov, Rosa Ponselle, Maria Callas sek\xc3\xa4 Leontyne Price. Parhaina Manricoina muistetaan itse Caruso, Giacomo Lauri-Volpi, Franco Corelli ja Franco Bonisolli. Conte di Lunan roolia ovat laulaneet mm. Leonard Warren Ettore Bastianini, Piero Cappuccilli ja viime vuosina Dimitri Hvorostovski ja kuuluisia Azucenoja ovat olleet Fedora Barbieri, Giulietta Simionato, Fiorenza Cossotto sek\xc3\xa4 Dolora Zajick.\n_START_SECTION_\nMusiikki\n_START_PARAGRAPH_\nTrubaduuri on t\xc3\xa4ydellist\xc3\xa4 oopperaa. Siin\xc3\xa4 on vaativat ja loistavat osat tenorille, baritonille, sopraanolle ja mezzosopraanolle sek\xc3\xa4 mies- ja naiskuoroille. Azucena aloitti vaativien "Verdin mezzojen" kauden (jatkui Eboli ja Amneris). T\xc3\xa4m\xc3\xa4 rooli on naispuolinen vastine baritonille. Tenorin huippuhetki on Di quella pira. T\xc3\xa4ss\xc3\xa4 on mahdollista kuulla oopperakirjallisuuden juhlituin kirjoittamaton nuotti. Giuseppe Verdi ei kirjoittanut t\xc3\xa4h\xc3\xa4n aariaan korkea C:t\xc3\xa4. Ensimm\xc3\xa4isen\xc3\xa4 C:n lis\xc3\xa4si tenori Enrico Tamberlik Verdin suostumuksella ja sen laulaminen on j\xc3\xa4\xc3\xa4nyt tavaksi t\xc3\xa4h\xc3\xa4n p\xc3\xa4iv\xc3\xa4\xc3\xa4n asti. Monet tenorit my\xc3\xb6s transponoivat aarian puolis\xc3\xa4velaskelta alasp\xc3\xa4in, jolloin viimeinen korkea s\xc3\xa4vel on H eik\xc3\xa4 C. Leonoran osa on sopraanoille palkitseva mutta my\xc3\xb6s hyvin vaativa. Baritonin on hallittava ensimm\xc3\xa4ist\xc3\xa4 trioa sek\xc3\xa4 II n\xc3\xa4yt\xc3\xb6ksen loppukohtausta. Il balen del suo sorriso on er\xc3\xa4s koko italialaisen oopperataiteen kauneimpia baritoniaarioita.\n_START_SECTION_\n1. kohtaus\n_START_PARAGRAPH_\nAragoniassa kreivi di Lunan hallitsemassa Aliaferian palatsissa on sotilaita vartiossa. Kreivi on mustasukkainen Leonorasta ja sotilaiden teht\xc3\xa4v\xc3\xa4 on vartioida linnan puistoa, jotta trubaduuri ei p\xc3\xa4\xc3\xa4sisi sinne laulamaan Leonoralle. Vartijoiden esimies Ferrando kertoo tarinan kreivi di Lunan ry\xc3\xb6stetyst\xc3\xa4 veljest\xc3\xa4. Di due figli vivea padre beato (Hyv\xc3\xa4 is\xc3\xa4 sai kaksi poikaa). Tarinan mukaan vanhalla kreivi di Lunalla oli kaksi poikaa. Lastenhuoneeseen oli tunkeutunut mustalaiseukko joka oli noitumasa lapsia. Eukko pid\xc3\xa4tettiin ja m\xc3\xa4\xc3\xa4r\xc3\xa4ttiin poltettavaksi roviolla. Eukon tyt\xc3\xa4r kosti ry\xc3\xb6st\xc3\xa4m\xc3\xa4ll\xc3\xa4 toisen vanhan kreivi Lunan pojista ja heitti h\xc3\xa4net \xc3\xa4itins\xc3\xa4 rovioon. Ferrando sanoo tunnistavansa naisen jos h\xc3\xa4net joskus tapaa.\n_START_SECTION_\n2. kohtaus\n_START_PARAGRAPH_\nLeonora on kamarineitonsa Inezin kanssa puutarhassa. Leonora on rakastunut tuntemattomaan trubaduuriin, jota h\xc3\xa4n on tullut kuuntelemaan. H\xc3\xa4n kruunasi turnajaisten voittajaksi joitakin aikoja siten tunte\xc2\xadmattomaan ritarin. Sis\xc3\xa4llissota alkoi ja tuntematon katosi. Sitten er\xc3\xa4\xc3\xa4n\xc3\xa4 iltana Tacea la notte placida (Hiljainen oli tyyni y\xc3\xb6) h\xc3\xa4n on kuuli trubaduurin laulavan ja toistavan h\xc3\xa4nen nime\xc3\xa4\xc3\xa4n. Leonora ei voi unohtaa miest\xc3\xa4 ja h\xc3\xa4nelle t\xc3\xa4m\xc3\xa4 rakkaus on kohtalon t\xc3\xa4yttymys Di tale amor che dirsi (Sellainen rakkaus kuin t\xc3\xa4m\xc3\xa4)._NEWLINE_Kreivi di Luna tulee puutarhaan unelmoiden Leonorasta. \xc3\x84kki\xc3\xa4 h\xc3\xa4n kuulee trubaduurin \xc3\xa4\xc3\xa4nen Deserto sulla terra (Hyl\xc3\xa4ttyn\xc3\xa4 t\xc3\xa4ss\xc3\xa4 maailmassa). Kreivi naamioituu ja Leonora l\xc3\xa4hestyy kreivi\xc3\xa4 luullen h\xc3\xa4nt\xc3\xa4 Trubaduu\xc2\xadriksi. Leonora huomaa erehtyneens\xc3\xa4 ja kuu tulee esiin ja Leonora n\xc3\xa4kee toisen naamioituneen. Leora tunnistaa miehen trubaduuriksi. Trubaduuri ilmoittaa nimekseen Manrico. Kreivi di Luna toteaa raivoissaan miehen olevan Urgelin kannattaja. Kreivi ja Manrico vet\xc3\xa4v\xc3\xa4t miekkansa Di geloso amor speratto (Mustasukkaisuuden kipu) ja taistelevat. Manrico voittaa kaksintaistelun, mutta sis\xc3\xa4inen \xc3\xa4\xc3\xa4ni k\xc3\xa4skee h\xc3\xa4nt\xc3\xa4 s\xc3\xa4\xc3\xa4st\xc3\xa4m\xc3\xa4\xc3\xa4n vastustajansa hengen.\n_START_SECTION_\n1. kohtaus\n_START_PARAGRAPH_\nPelillan taistelu on k\xc3\xa4yty ja Manrico haavoitui siell\xc3\xa4. H\xc3\xa4n on ollut toipumassa mustalaisleiriss\xc3\xa4 Biskajan vuorilla. Alasinkuoron Vedi! le fosche notturne spoglie (Katsokaa! Y\xc3\xb6n synkkyys poistuu) j\xc3\xa4lkeen Azucena muistelee hetke\xc3\xa4, jolloin h\xc3\xa4n seisoi \xc3\xa4itins\xc3\xa4 roviolla Stride la vampa (Liekit leimuavat ja humisevat). Azucena kertoo Manricolle kuinka h\xc3\xa4nen \xc3\xa4itins\xc3\xa4 itki roviolla ja pyysi kostamaan puolestaan. H\xc3\xa4n heitti liekkeihin vahingossa oman poikansa. Manrico ihmettelee eik\xc3\xb6 h\xc3\xa4n olekaan Azucenan poika. Azucena havahtuu muistoistaan ja vakuuttaa Manricon olevan h\xc3\xa4nen poikansa ja kuvailee kuinka h\xc3\xa4n l\xc3\xb6ysi poikansa Pelillan taistelukent\xc3\xa4lt\xc3\xa4 pahoin haavoittuneena ja hoitaneensa h\xc3\xa4net._NEWLINE_Urgelin sanansaattaja Ruiz k\xc3\xa4skee Manricon ottamaan komentoonsa Castellorin linnoituksen ja puolustamaan sit\xc3\xa4. Samalla h\xc3\xa4n kertoo Leonoran menev\xc3\xa4n luostariin, koska uskoo Manricon kuolleen. Manrico ottaa hevosensa j\xc3\xa4 l\xc3\xa4htee \xc3\xa4itins\xc3\xa4 pyynn\xc3\xb6ist\xc3\xa4 huolimatta.\n_START_SECTION_\n2. kohtaus\n_START_PARAGRAPH_\nLuostarin pihalla Kreivi Luna miehineen on aikeissa ry\xc3\xb6st\xc3\xa4\xc3\xa4 Leonoran ennen kuin h\xc3\xa4n on antanut nunnalupauksen. Kreivi unelmoi Leonorasta Il balen suo sorriso (H\xc3\xa4nen hymyns\xc3\xa4 loiste). Leonora on joukon ensimm\xc3\xa4isen\xc3\xa4. Kulku keskeytyy kun Kreivin joukot tulevat esiin. Samalla my\xc3\xb6s Manrico miehineen. E deggio! \xe2\x80\x93 e posso crederlo? (T\xc3\xa4ytyyk\xc3\xb6 minun, voinko uskoa t\xc3\xa4t\xc3\xa4) aloittaa n\xc3\xa4yt\xc3\xb6ksen loppuensemblen. Manricon miehet voittavat ja he suojaavat Manricon ja Leo\xc2\xadnoran pakoa luostarilta Castelloriin.\n_START_SECTION_\n1. kohtaus\n_START_PARAGRAPH_\nKreivi di Lunan sotilaat odottelevat Castellorin ulkopuolella hy\xc3\xb6kk\xc3\xa4ysk\xc3\xa4sky\xc3\xa4 Squilli, echeggi la tromba guerriera (Soikoon, kaikukoon sotatorvi). Sotilaat ovat pid\xc3\xa4tt\xc3\xa4neet mustalaisnaisen kuljeksimassa leiriss\xc3\xa4. Kreivi kuulustelee Azucenaa. Azucena toteaa kuulustelijan olevan vanhan kreivi di Lunan toinen poika. Ferrando tun\xc2\xadnistaa Azucenan vanhan kreivin toisen pojan ry\xc3\xb6st\xc3\xa4j\xc3\xa4ksi. Azucena huutaa poikaansa Manricoa apuun pelastamaan h\xc3\xa4net. Kreivi m\xc3\xa4\xc3\xa4r\xc3\xa4\xc3\xa4 Azucenan tyrm\xc3\xa4\xc3\xa4n ja my\xc3\xb6hemmin poltettavaksi roviolla.\n_START_SECTION_\n2. kohtaus\n_START_PARAGRAPH_\nCastellorin linnassa Man\xc2\xadrico ja Leonora ovat menossa vihille Ah s\xc3\xac, ben mio, coll\'essere (Ah, kyll\xc3\xa4, rakkaani). Pari on juuri astumassa kappeliin kun Ruiz saapuu kertomaan Azucenan olevan kreivi di Lunan k\xc3\xa4siss\xc3\xa4. Manrico tunnustaa olevansa Azucenan poika ja l\xc3\xa4htee pelastamaan \xc3\xa4iti\xc3\xa4\xc3\xa4n Di quelle pira (Noista liekest\xc3\xa4).\n_START_SECTION_\n1. kohtaus\n_START_PARAGRAPH_\nManricon hy\xc3\xb6kk\xc3\xa4ys ep\xc3\xa4onnistui ja h\xc3\xa4n on miehineen Aliaferian linnan vankitornissa. Leonora on Ruizin kanssa l\xc3\xa4hist\xc3\xb6ll\xc3\xa4. Leonoran ajatukset lent\xc3\xa4v\xc3\xa4t Manricon luo D\'amor sull\'ali rosee (Rakkauden ruusunpu\xc2\xadnaiset siivet). Kaukaisuudessa kuuluun munkkien synkk\xc3\xa4 laulu Miserere d\'una alma (Armo sielulle). Manrico j\xc3\xa4tt\xc3\xa4\xc3\xa4 j\xc3\xa4\xc3\xa4hyv\xc3\xa4iset Leonoralle. Leonora vakuutta ettei koskaan unohda Manricoa ja vakuuttaa Tu vedrai che amore in ter\xc2\xadra (N\xc3\xa4et, ett\xc3\xa4 rakkauteni on suurempi)._NEWLINE_Kreivi m\xc3\xa4\xc3\xa4r\xc3\xa4\xc3\xa4 Manri\xc2\xadcon teloitettavaksi ja Azucenan poltettavaksi. Leonora saapuu ja anoo armoa Manricolle ja tarjoaa itsens\xc3\xa4 palkkioksi Manricon vapaudesta Mira d\'acerbe lagrime (Katso katkeria kyyneleit\xc3\xa4ni). Kreivi suostuu kauppaan ja Leonora ottaa salaa myrkky\xc3\xa4 sormuksestaan.\n_START_SECTION_\n2. kohtaus\n_START_PARAGRAPH_\nVankiselliss\xc3\xa4 Manrico ja Azucena muistelevat vapaata el\xc3\xa4m\xc3\xa4\xc3\xa4. Azucena muistelee \xc3\xa4itins\xc3\xa4 rovion liekkej\xc3\xa4 ja puolihorroksessa on palamassa vuorille Ai nostri monti (Palaamme vuorillemme). Leonora saapuu ja pyyt\xc3\xa4\xc3\xa4 Manricoa pakenemaan yksin. Manrico ep\xc3\xa4ilee Leonoran maksaneen paosta liian suuren hinnan. Leonora kehottaa pit\xc3\xa4m\xc3\xa4\xc3\xa4n kiirett\xc3\xa4. Myrkky vaikuttaa odotettua nopeammin ja Leonora tunnustaa myrkytt\xc3\xa4neens\xc3\xa4 itsens\xc3\xa4. Kreivi di Luna n\xc3\xa4kee Leonoran kuolevan ja ymm\xc3\xa4rt\xc3\xa4\xc3\xa4 tulleensa petetyksi. Kreivi m\xc3\xa4\xc3\xa4r\xc3\xa4\xc3\xa4 Manricon teloitettavaksi heti. Kreivi her\xc3\xa4tt\xc3\xa4\xc3\xa4 Azucenan unitilasta katsomaan poikansa kuolemaa. Teloituksen tapahduttua Azucena kertoo Manricon olevan Kreivin kadonnut veli \'Egli era tuo fratello!\' (H\xc3\xa4n oli veljesi). Azucena kuolee kun on saanut kostettua \xc3\xa4itins\xc3\xa4 kuoleman Sei vendicata, o madre!(Olen kostanut puolestasi \xc3\xa4iti)!'